Július Strinka

PhDr. Július Strinka, CSc. (* 7. apríl 1928, Mokrá Lúka† 10. február 1997, Bratislava) bol slovenský filozof, ktorý sa zaoberal otázkami sociálnej filozofie a filozofie politiky. Pre kritiku totalitného zriadenia bol perzekvovaný a vylúčený z verejného života.

 Život 
Narodil sa 7. apríla 1928 v obci Mokrá Lúka. Stredoškolské vzdelanie získal na gymnáziách v Tisovci a vo Zvolene. V rokoch 19481953 absolvoval štúdium filozofie na Filozofickej fakulte Univerzity Komenského v Bratislave.. Do vyhľadávača zadaj „Július Strinka“.V súvislosti s § 36 zákona č. 58/1950 Sb. (o vysokých školách) a vládnym nariadením č. 60/1953 Sb. (o vedeckých hodnostiach a o označení absolventov vysokých škôl), neskôr vyhláška č. 94/1961 Sb. (o označovaní absolventov vysokých škôl), došlo v roku 1953 k zásadnej zmene v označovaní vysokoškolských titulov. Absolventi získavali len profesijné označenie, ako napr. promovaný pedagóg, promovaný historik, promovaný právnik atď. V roku 1967 vstúpil do platnosti zákon č. 19/1966 Zb. (o vysokých školách), podľa ktorého ods. 4 § 57 bol taktiež aj Júliusovi Strinkovi priznaný titul doktor filozofie. Následne sa stal vedeckým ašpirantom a neskôr vedeckým pracovníkom Filozofického ústavu Slovenskej akadémie vied (FÚ SAV).

V rokoch 19611963 bol zástupcom hlavného redaktora a v rokoch 19641969 zástupcom výkonného redaktora časopisu Filozofia. V roku 1971 ho z politických dôvodov prepustili z FÚ SAV a vylúčili z verejného života. Z tohto dôvodu v rokoch 19711986 pracoval ako katalogizátor Univerzitnej knižnice a ako jazykový redaktor Ústavu klinickej onkológie v Bratislave, taktiež sa angažoval v disente. Po páde komunistického režimu sa vrátil do FÚ SAV (19901994) a zastával funkciu riaditeľa ústavu. Zomrel 10. februára 1997 v Bratislave.

 Poznámky 

 Referencie 

Kategória:Osobnosti z Mokrej Lúky
Kategória:Slovenskí filozofi
Kategória:Absolventi Filozofickej fakulty Univerzity Komenského v Bratislave